Kaping untat, mawit sangkaning sajroning pangubaktin sane nulus nekeng tuas, dumogi saluiring sane kamanah, kaptiang, miwah kautsahayang mangda prasida makunyit di alas, nemuang utawi mapikolih manut pasuecan Ida Sang Hyang Widi Wasa.
Laman
Minggu, 01 Juli 2012
Pangapti
Titiang mautsaha maparilaksana manut punapi sane gumanti manahang titiang, nanging punika nenten mrasidayang anggen titiang titi pangancan ri tat kalaning jagi ngmetuang wirasa antuk parilaksana. Duaning titiang janma nenten paripurna, sampun majanten akeh kaiwangan sajroning dewek, tiosan ring punika baos utawi piteket saking sanak tios banget tunas titiang lamakane anggen titiang pasikepan miwah panuldul manah ri kanjekan ngutsahayang dewek nincap ring panguripan sane becik. Akeh sampun kamanahang nanging nenten prasida kadagingan, sakewanten nenten surud-surud taler titiang mangubhakti sinambi nglungsur karahayuan miwah kalabdakaryan ring sajroning mautsaha makarya sane marginin sarahina-rahina.
Ring kahuripan puniki nenten wenten sane dangan, saluiring pangapti mangda taler kasarengin antuk utsaha sane yukti-yukti samaliha mangda sampunang gelis seneng ring punapi sane kapikolihang, duaning punika wantah pinaka tantangan mangda nincapang utsaha malih, nenten ja galah masukan-sukan.
Sane mangkin titiang pacang mautsaha maparilaksana sane nganutin tetujon kahuripan, madasar sangkaning karahayuan dewek, kulawarga, sang kinasihan, miwah sameton sane sampun sueca tur mapaica ajah-ajah. Maparilaksana mangda yukti mawiguna antuk sanak tiosan miwah angawe sukaning wong len.
Kaping untat, mawit sangkaning sajroning pangubaktin sane nulus nekeng tuas, dumogi saluiring sane kamanah, kaptiang, miwah kautsahayang mangda prasida makunyit di alas, nemuang utawi mapikolih manut pasuecan Ida Sang Hyang Widi Wasa.
Langganan: Entri (Atom)
ban_Latn pag_Latn ind_Latn ban_Latn ban_Latn ban_Latn ban_Latn ban_Latn sun_Latn